##

###### Száma: FJL-454-2/2023

Témafelelős: Keller Ilonaé

# E l ő t e r j e s z t é s

# Csongrád Város Önkormányzata Képviselő-testületének

**2023. május 25-i ülésére**

Tárgy: A Csoterm Kft. 2023. évi üzleti tervének jóváhagyása

## Tisztelt Képviselő-testület!

A Csoterm Kft. elkészítette a 2023. évi üzleti tervét, melyet az előterjesztés mellékleteként csatoltunk.

Az üzleti terv tartalmazza a hőtermelés szolgáltatással kapcsolatos gazdálkodási adatokat, bevételeket és ráfordításokat.

A Kft. egyéb tevékenységet nem folytat. A Kft. egyetlen vevője a Csongrádi Közmű Szolgáltató Kft., ezért a likviditás és a hitelszerződésben vállaltak teljesítéséhez az árbevétel folyamatos beérkezése kiemelten fontos.

Az energiaárak jelentős emelkedése és annak többszöri változása miatt a Csoterm Kft. gazdálkodását alapvetően befolyásoló 50/2011. (IX. 30.) NFM rendelet már több alkalommal módosításra került, ezért a 2023. évi tervadatok jelentős bizonytalanságot hordozhatnak.

A Csoterm Kft tervezett kiadásait nagymértékben növelte a geotermikus energia kitermeléséhez szükséges villamos energia ár növekedése, valamint a beruházási hitel kamat terhei is növekedtek.

Az üzleti tervben szereplő számokat, a törvényi szabályozásokon túlmenően az időjárási tényezők és a végfelhasználók energia megtakarítási törekvéseinek eredménye is befolyásolják.

A Kft. 2023. évben 135.413 eFt árbevétellel, 7.100 eFt egyéb bevétellel és 160.615 eFt kiadással és 18.102 e Ft veszteséggel számol.

A Kft. Felügyelő Bizottsága a 2023. évi üzleti terv anyagát 2023. április 6-ánn megtárgyalta, azt a taggyűlés részére elfogadásra javasolta.

Tájékoztatom a Tisztelt Képviselő-testületet, hogy a Kft. taggyűlés megtartására 2023. április 12-én került sor, ahol a határozati javaslatban foglaltak elfogadása a Képviselő-testület utólagos jóváhagyásával feltételesen megtörtént.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

### **Határozati javaslat**

Csongrád Város Önkormányzatának Képviselő-testülete megtárgyalta a „A Csoterm Kft. 2023. évi üzleti tervének jóváhagyása” tárgyú polgármesteri előterjesztést és az alábbi döntést hozza.

1.

A Képviselő-testület a Csoterm Kft-nek az előterjesztés 1. számú melléklete szerinti 2023. évi üzleti tervét elfogadja.

Határidő:folyamatos

Felelős: Ádám Erika ügyvezető

Erről jegyzőkönyvi kivonaton értesítést kapnak:

1. A Képviselő-testület tagjai
2. Dr..Juhász László jegyző
3. Fejlesztési és Üzemeltetési Iroda és általa
4. Csoterm Kft.

Csongrád, 2023. május 17.

 Bedő Tamás

 polgármester